Document ID: /roh_data/filtered/fineweb-2-filterrobots_roh.jsonl.gz/45161

Ils arguments principals per sa laschar vaccinar èn
- da puspè pudair turnar ad ina vita «normala»
- da pupsè pudair viagiar
- e dad esser protegì encunter il coronavirus
Sch'ins veglia persvader anc dapli persunas da sa laschar vaccinar, lura stoppian ins far cler, tge dischavantatgs ch'ins haja senza vaccinaziun, concluda la retschertga dal post da perscrutaziun Sotomo.
Promover trend cun tests PCR enstagl tests «sperts»
In'opziun è tenor la task force da pretender in test da PCR, sch'ins vuless prender part ad in'occurrenza, enstagl da tests «sperts». Tar quels tests da PCR èsi da spetgar pli ditg sin il resultat, e persuenter è quel pli fidà.
Questa dumonda sto tenor la task force però la politica tractar ed eventualmain decider, e betg la scienzia.